Kaṭalunya

Kaṭalunya tga yat tgrawt inbḍn i ixf nns d yat tsga taqbuṛt ɣ Ṣbanya, tucka d ɣ ugafa n iming n tgzirt n ibirya, tettyawssan ɣ umaḍal akkʷ s tmaẓunt nns lli tt igan d Barsaluna, llan gis kra n ṣḍiṣ id mlyun n imzdaɣn, tdl yan wakal yumẓn 31.980 km² tga s ɣikann ɣunck n tmazirt n Swisra niɣ d Bljiga. Kaṭalunya tngiri d tmazirt n Franṣa s idrarn n Firini, iẓli tt wasif n Ibru f tsga n Aragun, d ar tettaggʷa s yill agrakal lli illan ɣ iming nns. Tbḍu f kkuẓ iwalan, tamnaḍt n Ṭarraguna d tin Xiruna d tin Lirida, tggru gisnt tin Barsaluna. Tẓḍaṛ sul Kaṭalunya ad tɣʷi addad n tnbaḍimant ɣ wass n 18 Dujambir 1979. Tisaɣulin